जेन
"केनिस लूपस (भेड़िया)"
उन्हें यहीं कहीं होना चाहिए।
कोई निशान नहीं हैं। कोई रोएँ नहीं हैं। शिकार का कोई निशान नहीं है।
हमें शायद बस हार मान लेनी चाहिए और इस गाड़ी को किसी गर्म जगह ले चलना चाहिए।
हम हार नहीं मान सकते। हमने बस शुरुआत ही की है।
हमें पता लगाना है कि भेड़िए हुआ-हुआ क्यों करते हैं।
हाँ, ग्रेबियर्ड। वह ऐसा क्यों करते हैं?
शायद हमें अपनी आँखों से नहीं ढूँढना चाहिए।
शायद हमें अपने कानों से ढूँढना चाहिए।
अच्छा आईडिया है।
तुमने वह सुना?
मैं उम्मीद कर रहा था कि यह बस मेरी कल्पना है।
तुम सही हो, ग्रेबियर्ड। भेड़िए की हुआ-हुआ की आवाज़ आगे से आई थी।
जेन, इसकी क्या संभावना है कि हमें भेड़िए खा जाएँगे?
भेड़िए शायद ही कभी इंसानों पर हमला करते हैं। हम उन पर हमला करते हैं।
भेड़ियों के लुप्तप्राय होने की एक वजह यह है
कि वे ऐसे लोगों का शिकार बनकर मारे जाते हैं जो उन्हें समझते ही नहीं हैं।
तो, कोई भेड़िया मुझे नहीं खाएगा?
इसकी संभावना बहुत कम है।
लेकिन शून्य नहीं है?
भेड़ियों का एक झुंड! कितने सारे हैं।
मेरी जानकारी में तुम इकलौती इंसान हो जो तब सबसे ज़्यादा ख़ुश होती है जब वह सबसे ज़्यादा ख़तरे में होती है।
वे कितने ख़ुश हैं।
उनकी पूँछें हिलती देखो। वे कुत्तों जैसे लग रहे हैं।
वह इसलिए क्योंकि कुत्ते भेड़ियों से ही आए हैं।
कुत्ते भेड़िए हुआ करते थे?
हाँ, बहुत समय पहले जब तक वे लोगों के साथ नहीं रहने लगे थे।
पूडल भी?
पूडल भी।
काश मुझे एक भेड़िया मिल पाता।
अगर तुम्हें मूस, हिरण और कैरिबू का शिकार नहीं करना है, तो नहीं।
क्या?
भेड़िए झुंड में रहते हैं, जिसका मतलब वे सब कुछ साथ में करते हैं।
शिकार। सोना। खेलना।
इनके नेता आमतौर पर माता-पिता होते हैं।
वे नेतृत्व करते हैं और बाकी सबको उनकी बात सुननी पड़ती है।
वह मेरे घर की कहानी लगती है।
लेकिन मुझे अभी भी नहीं मालूम हम कैसे पता लगाएँगे कि वे हुआ-हुआ क्यों करते हैं?
जेन।
क्या वे हुआ-हुआ करके एक-दूसरे से बात करते हैं?
जेन।
-या वे भेड़ियों के दूसरे झुंड से बात करते हैं या… -जेन।
यह ख़ूबसूरत है, लेकिन यह अकेली क्यों है?
बिल्कुल सही। और तुम्हें कैसे मालूम कि यह मादा है?
मादा भेड़िए नर भेड़ियों से छोटी होती हैं।
क्या यह वहाँ ऊपर उस झुंड का हिस्सा है?
अगर यह उनका हिस्सा है, तो पता नहीं इसने वह क्यों छोड़ा होगा।
हमें पता लगाना होगा।
मुझे लगा था हमें यह पता लगाना था कि भेड़िए हुआ-हुआ क्यों करते हैं।
हम दोनों कर पाएँगे।
हम भेड़ियों को जितना ज़्यादा समझेंगे,
उतना ज़्यादा लोगों की उनसे ना डरने में मदद कर पाएँगे।
-चलो। -तुम कहाँ जा रही हो?
यह स्नोकैट गाड़ी पेड़ों के बीच नहीं जा सकती।
हमें पैदल उसका पीछा करना पड़ेगा।
स्नोशू पहनने का समय है।
शायद मैं यहीं रह सकता हूँ।
यहाँ पंजे का एक और निशान है। और यहाँ एक और।
स्नोशू पहनकर चलना जितना दिखता है, उससे ज़्यादा मुश्किल है। इसे स्नो-घसीटना कहना चाहिए।
तुम एक ही रास्ते पर चक्कर लगा रही हो।
नहीं।
वह हमारे चक्कर लगा रही है।
मुझे लगा था तुमने कहा कि भेड़िए लोगों को नहीं खाते हैं, है ना?
है ना?
पग्ज़ली।
यहाँ वापस आओ।
हाय, जेन। हाय, डेविड।
-हाय। -इसके लिए माफ़ करना।
हाँ, जब-जब हम गलियारे में सामान निकालते हैं, यह बाहर भाग जाता है।
है न? तुम प्यारे से भगोड़े। हाँ।
यह प्यारा है। क्या मैं इसे सहला सकता हूँ?
ओह, हाँ।
क्या आप यहाँ से जा रहे हैं, मिस्टर अब्बासी?
नहीं, मैं जा रही हूँ।
मैं एक प्यारे, छोटे से शहर में कॉलेज में पढ़ने जा रही हूँ।
वह समुद्र के बहुत क़रीब और मेरे माता-पिता से बहुत दूर है।
ध्यान से, सादिया,
वरना हम बग़ल में रहने आ जाएँगे और तुम्हारे कॉलेज में भर्ती हो जाएँगे।
है ना, प्रोफ़ेसर पग्ज़ली?
मॉम कहती हैं यह बहुत अच्छा अनुभव होगा।
आपने मेरे दौड़ने वाले जूते देखे हैं? मुझे दिख नहीं रहे हैं।
ख़ैर, बेचारा पग्ज़ली सहमत नहीं है।
मेरे ख़्याल से यह तुम्हारे स्कूल तक तुम्हारा पीछा करने की कोशिश कर रहा है।
डैड, मैं आती रहूँगी।
आपके हिसाब से मैं अपने कपड़े और कहाँ धोऊँगी?
ख़ैर, मुझे मत बताओ। इसे बताओ।
इसे देखो ज़रा। यह ग़मगीन हो गया है।
मैं आती रहूँगी।
वादा करती हूँ।
अब चलो। चलो पैकिंग करना जारी रखें।
मेरे पास एक आईडिया है। चलो।
पता है, दरअसल हम पग्ज़ली के पूर्वज, केनिस लूपस का अध्ययन कर रहे हैं।
वह शायद भेड़ियों का वैज्ञानिक नाम है।
हम पता लगाने की कोशिश कर रहे हैं कि वे हुआ-हुआ क्यों करते हैं
और कोई भेड़िया अपना झुंड क्यों छोड़ेगा।
हमें हमारे मिशन में बहुत मदद मिलेगी अगर हम पग्ज़ली को घुमाने ले जा पाएँ।
उससे तुम्हारे मिशन में मदद कैसे मिलेगी?
चूँकि कुत्ते भेड़ियों के वंशज हैं,
पग्ज़ली का अध्ययन इन्हें भेड़ियों के बारे में और जानकारी देगा।
-एकदम सही, सादिया। -मुझे यह आईडिया बहुत अच्छा लगा।
मेरी मॉम जल्द ही सामान वाली वैन लेकर आ जाएँगी।
तो अगर तुम लोग पग्ज़ली का ध्यान रख सको,
उससे हमारी पैकिंग की रफ़्तार वाक़ई बढ़ जाएगी।
यह लो।
-शुक्रिया। -हम इसका अच्छा ख़्याल रखेंगे।
सब मुझे छोड़कर क्यों जा रहे हैं?
पहला अध्ययन,
इसे हर चीज़ को सूंघना अच्छा लगता है।
और हर चीज़ पर भौंकना भी।
और हर चीज़ पर पेशाब करना भी।
पता नहीं अगर भेड़िए भी ऐसा ही करते हैं।
लगता है कुत्तों की हुआ-हुआ करने की आदत भेड़ियों से आई है।
रुको, क्या पग्ज़ली उस एम्बुलेंस से बात करने की कोशिश कर रहा है?
और क्या एक भेड़िया पग्ज़ली से बात करने की कोशिश कर रहा है?
वह ज़रूर हमारी मादा भेड़िया होगी, लेकिन वह क्या कह रही है?
"हुआलो"?
देखा मैंने कैसे शब्दों से खेला?
"हुआलो"? जैसे हैलो, लेकिन थोड़े हुआ-हुआ के साथ।
भेड़िए के हुआ-हुआ की आवाज़ पीछे से आ रही है। चलो।
जेन, तुम्हें लगता है हमें हुआ-हुआ की आवाज़ की ओर जाना चाहिए?
याद है कैसे वह मादा भेड़िया हम पर लपकी थी?
ख़ैर, शायद वह बस खेलना चाहती थी। हम दूर से अध्ययन करेंगे।
तुम दूर से अध्ययन करोगे।
ग्रेबियर्ड, तुम मेरे साथ आओ।
तुम मेरी रक्षा करोगे, है ना?
वह रही हमारी मादा भेड़िया।
तुम्हारे हिसाब से वह किसका इंतज़ार कर रही है?
क्या इसे लगता है पग्ज़ली उसके जैसे एक भेड़िया है?
क्या यह उसे यहाँ बुलाने की कोशिश कर रही थी?
वह आवाज़ कैसी है?
मैं इस चीज़ को कैसे रोकूँ?
अरे, नहीं। भेड़िए आमतौर पर लोगों पर हमला नहीं करते हैं, लेकिन कुत्तों पर ज़रूर करते हैं।
-लेकिन वह इसे भेड़िया ही नहीं समझ रही है? -अब नहीं।
पग्ज़ली, वापस आओ!
डैड, आपने मेरा हेयरब्रश देखा है?
आप यहाँ क्या कर रहे हैं?
बस सुनिश्चित कर रहा हूँ कि कुछ छूट ना गया हो।
लिटिल चॉम्पर।
आपको याद है जब आप इसे मेरे लिए लाए थे?
तुम्हारे लिए जीता था।
वह बेसबॉल अपने आप ड्रम में नहीं चली गई थी।
मैंने उस खेल में सौ डॉलर से ज़्यादा खर्च किए होंगे।
क्या वह पग्ज़ली है?
गज़ब, पग्ज़ली ने उसे डराकर भगा दिया।
जितना हमने सोचा था, यह शायद उससे ज़्यादा भेड़िए जैसा है।
कौन बहादुर बच्चा है? तुम हो। हाँ, तुम हो।
वह शायद चौंक गई थी कि जैसा उसने सोचा था, पग्ज़ली वैसा दूसरा भेड़िया नहीं था।
शायद हमें पग्ज़ली को मिस्टर अब्बासी और सादिया के पास वापस ले जाना चाहिए?
पर इसने अभी यह समझने में हमारी मदद की कि भेड़िए हुआ-हुआ करके एक-दूसरे से बात करते हैं।
सच है, लेकिन फिर इसने हमारी मादा भेड़िया को डराकर भगा दिया।
अगर इसने ऐसा दोबारा किया, तो हम कभी पता नहीं लगा पाएँगे कि वह अकेली क्यों है।
तुम सही हो। मैं इसे वापस ले जाता हूँ।
तुम और सैर करने के लिए तैयार हो, पग्ज़ली?
अगर कुछ दिखे तो मुझे वॉकी-टॉकी से बता देना।
ज़रूर।
वे शायद सादिया का सामान वैन में ले जाना शुरू कर चुके हैं।
मेरे पास एक आईडिया है। चलो डैड और पॉप्स को दिखाएँ कि मैं तुम्हारा ख़्याल रखने में कितना अच्छा हूँ।
उस तरह, शायद वे मुझे मेरा अपना कुत्ता दिला दें।
चलो, बच्चे।
-हाय, मिसेज़ अब्बासी। -हाय, जेन।
अगर सादिया या मेरे पति दिखाई दें,
क्या तुम उनसे कह सकती हो कि जल्दी से बक्से नीचे ले आएँ?
-ज़रूर। -बढ़िया।
भेड़िए की कोई ख़बर?
क्या वह हुआ-हुआ की आवाज़ हमारी बिल्डिंग के अंदर से आई?
रुको, ग्रेबियर्ड।
हाय, मिस्टर अब्बासी। मिसेज़ अब्बासी आपको ढूँढ रही हैं।
-यह रहे तुम। -हे, जान।
तुम जानते हो हमने यह वैन घंटे के हिसाब से किराए पर ली है।
चलो चलें। चलो, चलो।
तुम्हें वह दिखाई दे रही है?
मुझे भी नहीं। वह कहाँ चली गई?
यह वह भेड़िया नहीं है जिसका हम पीछा कर रहे थे।
यह ज़्यादा बड़ा है। मतलब यह एक नर भेड़िया है।
और इसने भी अपना झुंड छोड़ दिया होगा।
वह ज़रूर मादा भेड़िया इसकी पुकार का जवाब दे रही होगी।
और वह पास आ रही है।
मेरे ख़्याल से आख़िरकार हमें कुछ जवाब मिलने वाले हैं, ग्रेबियर्ड।
याद रखना, तुम जितना ज़्यादा प्यारा और शिष्ट बर्ताव करोगे,
मुझे मेरा अपना कुत्ता मिलने की संभावना उतनी ही ज़्यादा होगी।
शायद मेरे परिवार से मिलने का यह सबसे अच्छा समय नहीं है।
मादा भेड़िया!
ये भेड़िए बस एक-दूसरे से बात ही नहीं कर रहे हैं।
वे एक-दूसरे को यह भी बता रहे हैं कि वे कहाँ हैं।
वरना मादा को कैसे पता होता कि नीचे बेसमेंट में आना है?
एक-दूसरे को ढूँढकर ये कितने ख़ुश दिख रहे हैं।
पता नहीं अगर एक-दूसरे को ढूँढने के लिए ही इन्होंने अपने झुंड छोड़े थे।
-नहीं, पग्ज़ली, नहीं! -पग्ज़ली!
जेन, अब हम क्या करेंगे?
उसे ढूँढकर उन भेड़ियों से दूर करेंगे।
-मैं उसके पीछे जाता हूँ। -और हम इस तरफ़ जाकर उनके आगे पहुँचते हैं।
ठीक है।
हे, सादिया।
हे, जेन।
तुम ठीक हो?
नहीं, सच में नहीं।
पग्ज़ली अपना पट्टा छुड़ाकर मुझसे और डेविड से दूर भाग गया।
-क्या? -यह सबसे बुरा हिस्सा भी नहीं है।
उसके पीछे दो भेड़िए पड़े हैं जो शायद उसे खाना चाहते हैं।
यह अच्छा नहीं है। लेकिन ऐसा पहली बार नहीं हुआ है।
भागने वाली बात। भेड़िए वाली बात नहीं।
-चलो मिलकर उसे ढूँढें। चलो। -ठीक है।
-पग्ज़ली? -पग्ज़ली?
-यहाँ आओ, बच्चे।
पग्ज़ली?
अच्छा खरगोश है।
शुक्रिया। इसका नाम लिटिल चॉम्पर है।
यह मेरे पास बचपन से है। मेरे डैड इसे मेरे लिए लाए थे।
मेरी मॉम भी मेरे बचपन में मेरे लिए ग्रेबियर्ड लाई थीं।
पग्ज़ली?
तुम इसके साथ सीढ़ियों पर क्यों बैठी थी?
मेरे ख़्याल से मुझे आख़िरकार समझ आ गया कि मैं जा रही हूँ।
तुम उत्साहित नहीं हो?
हाँ, हूँ। लेकिन मैं…
मुझे पता नहीं… थोड़ी डरी हुई भी हूँ।
किससे?
एक नई जगह में अकेले रहने से, जहाँ मैं किसी को नहीं जानती।
इससे मैं सोच रही हूँ कि वह मादा भेड़िया जिसका मैं पीछा कर रही हूँ,
शायद वह भी अकेली रहने से डर रही है।
क्या भेड़िए डरते हैं?
-क्या पग्ज़ली डरता है? -हाँ।
आतिशबाज़ी, गरजते बादल, कूड़े के ट्रक से
और हर बार जब वह आईने में ख़ुद को देखता है।
"आप एक कुत्ते के साथ अपना जीवन साझा करके
यह जाने बिना नहीं रह सकते कि जानवरों के अपने व्यक्तित्व, सोच और भावनाएँ होती हैं।"
यह जेन गुडॉल ने कहा था।
तो, अगर पग्ज़ली की भावनाएँ हैं, तो सब जानवरों की होती हैं।
लेकिन एक भेड़िए को किससे डर लगता होगा?
बहुत से चीज़ों से। इंसानी शिकारी। भेड़ियों के दूसरे झुंड भी।
भेड़िए एक-दूसरे पर हमला करते हैं?
ओह, हाँ। अगर वे उनके इलाके के बहुत क़रीब आ जाएँ, तो वे एक-दूसरे पर हमला कर देते हैं।
भेड़िया होना आसान नहीं है, हँ?
नहीं।
कभी-कभी एक इंसान होना भी आसान नहीं होता है।
लेकिन मुझे यक़ीन है कि अगर भेड़िए वह सब बर्दाश्त कर सकते हैं…
तो मैं यहाँ से जाना बर्दाश्त कर सकती हूँ?
मेरे ख़्याल से अब भेड़िए जैसा बहादुर बनने का समय आ गया है।
मैं हमेशा अपने माता-पिता के साथ नहीं रह सकती।
हमेशा अपने माता-पिता के साथ नहीं रह सकती। यह बिल्कुल उस भेड़िए की तरह है।
मैं बाहर जाकर पग्ज़ली को ढूँढती हूँ।
तुम यहाँ अंदर उसे ढूँढती रहो। और तुम्हारी मदद के लिए शुक्रिया, सादिया।
हमने एक-दूसरे की मदद की।
पग्ज़ली?
डेविड!
तुम्हें वह मिल गया?
अभी नहीं, लेकिन सादिया ने यह समझने में मेरी मदद की कि भेड़िए अपने झुंड क्यों छोड़ते हैं।
वे हमेशा अपने माता-पिता के साथ नहीं रह सकते, ठीक जैसे सादिया नहीं रह सकती।
मैं समझा नहीं।
मैं बाद में समझाऊँगी क्योंकि मुझे यह भी समझ आ गया कि हम पग्ज़ली को कैसे ढूँढ सकते हैं।
कैसे?
मैं अभी भी नहीं समझा।
चिंता मत करो, समझ जाओगे।
वे वहाँ हैं। और वहाँ पग्ज़ली है।
अब हमें बस भेड़ियों को उससे दूर ले जाना है।
याद है हमने क्या बात की थी? तीन पर। एक, दो, तीन।
वे जा रहे हैं।
पग्ज़ली!
पग्ज़ली, मैंने तुम्हें पकड़ लिया।
मुझे माफ़ करना मैंने तुम्हें खो दिया था।
और यह कि तुम्हें भेड़ियों ने लगभग खा लिया था।
लेकिन ऐसा मैं दोबारा कभी, कभी, कभी नहीं होने दूँगा।
तो, भेड़िए हुआ-हुआ करके एक-दूसरे को ढूँढते हैं और एक-दूसरे को भगाते हैं?
मुझे याद आया कि भेड़ियों के झुंडों को अपने इलाके में दूसरे भेड़िए पसंद नहीं हैं।
तो, मैंने सोचा कि वे दूसरे भेड़ियों को दूर रखने के लिए वे मिलकर चिल्लाते होंगे।
अगर वह काम नहीं करता, तो तुम क्या करती?
अच्छा सवाल है। मैं बस ख़ुश हूँ कि वह काम कर गया।
अब तुम्हें तुम्हारे झुंड के पास वापस ले जाने का समय आ गया, पग्ज़ली।
-पग्ज़ली! हे! तुम्हें देखकर ख़ुशी हुई। -हे। हे भगवान।
तुम्हें भागना बंद करना पड़ेगा, पगी-बेबी।
मुझे माफ़ कीजिए कि मैंने इसे भाग जाने दिया।
कोई बात नहीं। कम से कम तुमने इसे भेड़ियों से बचा लिया।
मैं बाद में समझा दूँगी।
मैं अभी समझा सकती हूँ।
हमारी समझ में आया कि भेड़िए हुआ-हुआ करके बात करते हैं। और बिल्कुल सादिया की तरह,
वे झुंड छोड़ देते हैं क्योंकि वे हमेशा अपने माता-पिता के साथ नहीं रह सकते।
नहीं रह सकते?
नहीं, उन्हें अपने व्यक्तित्व के विकास के लिए जगह चाहिए।
या भेड़िया बनने के लिए।
बिल्कुल। ऐसे ही भेड़ियों के नए झुंड बनते हैं।
लेकिन तुम्हें वह सब करने की ज़रूरत नहीं है जो एक भेड़िया करता है, है ना?
ख़ासतौर से इसलिए क्योंकि भेड़ियों के लिए घर छोड़ना ज़्यादा मुश्किल होता है।
-क्यों? -क्योंकि जो लोग उन्हें समझते नहीं हैं,
वे उनका शिकार करते हैं।
जैसे मैं नहीं समझता था।
ख़ैर, अब मैं समझती हूँ कि अगर आप कुत्तों से प्यार करते हैं, आपको भेड़ियों से भी प्यार करना चाहिए।
क्योंकि दोनों की भावनाएँ होती हैं।
अब मेरी समझ में नहीं आ रहा।
मैं रास्ते में समझाती हूँ।
ठीक है।
गहरी साँसें लो। ठीक है?
बाय, दोस्तों।
-बाय। -बाय।
-ध्यान से जाना। -शुक्रिया।
जेन, तुम्हें लगता है हम कुत्ते घुमाने का काम शुरू कर सकते हैं?
मैं वाक़ई कुत्तों के साथ और समय बिताना चाहता हूँ।
अच्छा आईडिया है।
लेकिन वह करने से पहले, कुत्तों के कुछ पूर्वज हैं
जिनके साथ मैं थोड़ा और समय बिताना चाहती हूँ।
भेड़िए दूर से प्यारे लगते हैं।
और तब जब वे पग्ज़ली को खाने की कोशिश नहीं कर रहे होते हैं।
पता है वयस्क भेड़ियों से भी ज़्यादा प्यारा क्या है?
जल्द ही वे खोदकर मांद बनाएँगे जहाँ उनके बच्चे पैदा होंगे।
और नया झुंड बढ़ने लगेगा।
भेड़िए के बच्चे? मुझे उन्हें देखना है।
बस याद रखना, मॉम और डैड भेड़िए बहुत रक्षात्मक होते हैं।
जैसा कि मैंने कहा, "दूर से प्यारे लगते हैं।"
जेन
भेड़ियों को बचाने में मदद कीजिए!
मिल गया।
मैं सोच रहा हूँ हम कुत्ते घुमाने के अपने नए काम के लिए इससे संकेत-पट्टी बना सकते हैं।
बढ़िया।
तुम क्या कर रही हो?
मैं वाई-फ़ाई कनेक्ट करने की जगह ढूँढ रही हूँ।
डॉ. जॉन लिनेल के साथ हमारा कॉल बस शुरू होने वाला है।
वह भेड़िए वाले वैज्ञानिक?
शायद वह हमारे नए काम के बारे में हमें टिप दे सकते हैं।
हो गया।
एकदम ठीक समय पर।
हाय, जेन। हाय, डेविड।
हाय, डॉ. जॉन।
प्लीज़ मुझे बस जॉन बुलाओ।
हाय, जॉन। आज हमसे भेड़ियों के बारे में बात करने के लिए बहुत-बहुत शुक्रिया।
मुझे ख़ुशी हुई। भेड़ियों के बारे में लोगों से बात करना हमेशा अच्छा लगता है।
और कुत्तों के बारे में।
हम कुत्ते घुमाने का नया काम शुरू कर रहे हैं।
क्योंकि जेन को घूमना पसंद है और मुझे कुत्ते पसंद हैं।
ख़ैर, यह बहुत अच्छा है क्योंकि कुत्तों को बहुत एक्सरसाइज़ की ज़रूरत होती है।
एकदम भेड़ियों की तरह, जो उनके जंगली रिश्तेदार हैं।
कुत्ते भेड़ियों से कैसे जुड़े हैं?
कुत्ते भेड़िए ही हैं।
वे भेड़िए जो कभी बड़े नहीं होते।
आपका क्या मतलब है?
एक कुत्ता अपनी पूरी ज़िंदगी भेड़िए के एक बच्चे जैसा बर्ताव करता है।
जंगल में, एक युवा भेड़िया बड़ा हो जाता है।
वह झुंड के ज़्यादा उम्र के जानवरों को चुनौतियाँ देने लगता है।
कुत्ते को यह करने की ज़रूरत नहीं है।
हम उसे खाना देते हैं और वह कभी हमें चुनौती नहीं देता।
वह पूरी ज़िंदगी उस प्यारे बच्चे वाले चरण में ही रहता है।
क्या कुछ और भी वैसा ही रहता है?
हाँ। वे उसी तरह बातचीत करते हैं।
ख़ैर, ख़ुश होने पर वे अपनी पूँछ हिलाते हैं।
ख़ुश और उदास होने पर अपने कान खड़े या नीचे करते हैं।
ग़ुस्सा आने पर या डर लगने पर अपने दाँत दिखाते हैं।
वे उसी तरह हुआ-हुआ भी करते हैं।
इसी तरह हमने पग्ज़ली को भेड़ियों से बचाया था।
हुआ-हुआ करने से आज हमें हमारे भेड़िए के मिशन में मदद मिली।
हुआ-हुआ। तुम्हारा मतलब कुछ ऐसे से है?
हमने यही किया था।
क्या भेड़ियों को जंगल में रहने में ज़रूरत है?
यह बहुत अच्छा सवाल है, जेन।
तो यूरोप में भेड़ियों को जंगल में रहने की ज़रूरत नहीं है।
वे खेतों और ग्रामीण इलाकों में, अक्सर इंसानों के बेहद क़रीब रह पाते हैं।
तो लोगों के घर के पिछवाड़े में भेड़िए रहते हैं?
हाँ, लेकिन हर किसी को घर के पिछवाड़े में भेड़िए पसंद नहीं हैं।
हमें बस किसानों और चरवाहों और ग्रामीण इलाकों में रह रहे दूसरे लोगों को
यह समझने में मदद करनी है कि भेड़ियों के साथ कैसे रहना है।
किसानों को सिखाना है कि पहरेदार कुत्तों
और बिजली वाली बाड़ से उनके जानवर सुरक्षित रह सकते हैं।
फ़ार्म के जानवरों की रक्षा करना भेड़ियों की रक्षा का पहला कदम है।
भेड़िए महत्वपूर्ण क्यों हैं?
हमारे ग्रह को जानवरों की ज़रूरत है।
भेड़िए ख़ूबसूरत भी होते हैं और हमें अपनी ज़िंदगियों में और ख़ूबसूरती चाहिए।
लेकिन सबसे ज़रूरी, उन्हें यहाँ होने का अधिकार है।
हम यह कहने वाले कौन होते हैं कि उन्हें यहाँ नहीं होना चाहिए?
वे वाक़ई ख़ूबसूरत होते हैं।
हम मदद के लिए क्या कर सकते हैं?
हमें बदमाश भेड़िए वाली मिथ्या को तोड़ना होगा।
भेड़िए के परिवारों और इंसानों के परिवारों के बीच समानताओं को दिखाना होगा।
वे अपने बच्चों को बड़ा करते हैं, उनकी भावनाएँ हैं और अपनी शख़्सियत है।
लोगों को भेड़िए के नज़रिए से देखने में मदद करके
हम लोगों को दूसरे लोगों के नज़रिए से देखने में भी मदद करेंगे।
तो हम सब मिलकर भेड़ियों की मदद कर सकते हैं?
बिल्कुल। और तुम अपनी भावनाएँ किसी भी उम्र में व्यक्त कर सकते हो।
तो अपनी स्थानीय सरकार को चिट्ठी लिखने में किसी वयस्क से मदद लो।
और जंगली जानवरों के साथ हो रहे बर्ताव के बारे में अपनी चिंताएँ ज़ाहिर करो।
यह एक शानदार आईडिया है।
हम आज उन लोगों के साथ शुरुआत कर सकते हैं जिनसे हम कुत्ते घुमाते समय मिलेंगे।
और मैं चिट्ठी लिखने के लिए अपने डैडों से मदद लूँगा।
-शुक्रिया, जॉन! -तुम्हारा स्वागत है।
भेड़ियों और सारे वन्य जीवन का भविष्य
तुम्हारे जैसे युवाओं द्वारा उनकी परवाह करने पर टिका है।
इसलिए तुम्हारे बाकी के रोमांचक सफ़र के लिए शुभकामनाएँ।
बाय।
चलो। चलो यहाँ सफ़ाई करें, ताकि मैं जॉन की फ़ोटो अपनी हीरो वाली दीवार पर लगा सकूँ।
डॉ. जॉन लिनेल - इंसान/भेड़िया संघर्ष शोधकर्ता
मैं सोच रहा हूँ हमें अपने बिज़नेस का नाम "डेविड और जेन के साथ जंगल की सैर" रखना चाहिए।
-तुम्हारा नाम पहले क्यों है? -वर्णमाला के हिसाब से।
हाँ, ख़ैर, उस भेड़िए वाले मिशन के बिना तुम्हें यह आईडिया आया ही नहीं होता।
और वह मैंने सोचा था।
सच है। "दो सबसे अच्छे दोस्तों के साथ जंगल की सैर" कैसा रहेगा?
मंज़ूर है।
उप-शीर्षक अनुवादक : मीनू